14.3.2022
SL
Uradni list Evropske unije
L 85/7
(6)
Agencija je v mnenjih z dne 27. januarja 2015 (4) ugotovila, da citronska kislina, ki jo proizvaja Aspergillus niger DSM 25794 ali CGMCC 4513/CGMCC 5751 ali CICC 40347/CGMCC 5343, pod predlaganimi pogoji uporabe nima škodljivega učinka na zdravje živali, varnost potrošnikov ali na okolje.
Ugotovila je tudi, da ima dodatek potencialno nevarne učinke na kožo, sluznice in oči ter da izpostavljenost z vdihavanjem pomeni tveganje.
Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka.
Agencija je prav tako ugotovila, da bi lahko snov delovala kot regulator kislosti v krmnih mešanicah.
Vendar učinkovitost dodatka kot konzervansa, kljub temu da je dobro priznana v živilih, ni bila zadostno dokazana zaradi pomanjkanja statistične analize v študiji o zasnovi.
(7)
Kljub pomanjkljivostim statističnega prikaza predloženih študij se je dovoljenje, ki je že bilo izdano za citronsko kislino za uporabo v živilih za enako funkcijo, štelo za zadosten pokazatelj učinkovitosti snovi kot konzervansa pod pogoji iz Uredbe Komisije (ES) št.
429/2008 (5).
(8)
Agencija je v mnenjih z dne 1. julija 2014 (6) in 8. septembra 2015 (7) ugotovila, da sorbinska kislina in kalijev sorbat pod predlaganimi pogoji uporabe nimata škodljivega učinka na zdravje živali, varnost potrošnikov ali na okolje.
Ugotovila je tudi, da sta dodatka dražilna za kožo, oči in dihalne poti.
Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatkov.
Agencija je prav tako ugotovila, da sta sorbinska kislina in kalijev sorbat odobrena dodatka za živila v Uniji za uporabo kot konzervansa.
Razumno je pričakovati, da bo učinek, ki ga imata v živilih, opažen tudi v krmi, kadar se uporabljata v primerljivih koncentracijah in pod podobnimi pogoji.
(9)
Agencija je v mnenjih z dne 1. februarja 2012 (8) in 6.
maja 2021 (9) ugotovila, da ocetna kislina, natrijev diacetat in kalcijev acetat pod predlaganimi pogoji uporabe nimajo škodljivega učinka na zdravje živali, varnost potrošnikov ali na okolje.
Ugotovila je tudi, da se razredčena kislina šteje za dražilno, medtem ko je pri višjih koncentracijah jedka in povzroča posebno tveganje za oči.
Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka.
Agencija je prav tako ugotovila, da so ocetna kislina, natrijev diacetat in kalcijev acetat odobreni dodatki za živila v Uniji za uporabo kot konzervansi.
Razumno je pričakovati, da bo učinek, ki ga imata v živilih, opažen tudi v krmi, kadar se uporabljata v primerljivih koncentracijah in pod podobnimi pogoji.
(10)
Agencija je v mnenju z dne 16. novembra 2011 (10) ugotovila, da propionska kislina, natrijev propionat, kalcijev propionat in amonijev propionat pod predlaganimi pogoji uporabe nimajo škodljivega učinka na zdravje živali, varnost potrošnikov ali na okolje.
Ugotovila je tudi, da so propionska kislina, natrijev propionat, kalcijev propionat in amonijev propionat jedki za kožo, sluznice in oči.
Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatkov.
Agencija je prav tako ugotovila, da lahko propionska kislina, natrijev propionat, kalcijev propionat in amonijev propionat delujejo kot konzervansi v krmnih mešanicah.
(4) EFSA Journal 2015;13(2):4009 in EFSA Journal 2015;13(2):4010.
(5) Uredba Komisije (ES) št.
429/2008 z dne 25. aprila 2008 o podrobnih pravilih za izvajanje Uredbe Evropskega parlamenta in Sveta (ES) št.
1831/2003 v zvezi s pripravo in predložitvijo vlog ter oceno krmnih dodatkov in izdajo dovoljenj zanje (UL L 133, 22.5.2008, str. 57).
(6) EFSA Journal 2014;12(7):3792.
(7) EFSA Journal 2015;13(9):4239.
(8) EFSA Journal 2012;10(2):2571.
(9) EFSA Journal 2021;19(5):6615.
(10) EFSA Journal 2011;9(12):2446.